**Obecné kultúrne centrum**

**Námestie M. Pajdušáka 1341/50**

**053 11 Smižany**

****

**SPRÁVA O ČINNOSTI**

**ZA ROK 2019**



**Smižany 2019 Vypracoval: OKC Smižany**

**A/ ZÁKLADNÉ ÚDAJE PRÍSPEVKOVEJ ORGANIZÁCIE**

|  |  |
| --- | --- |
| Názov organizácie: | Obecné kultúrne centrum |
| Sídlo: | Námestie M. Pajdušáka 1341/50, 053 11 Smižany |
| Kultúrny dom: | Tatranská 918/80, 053 11 Smižany |
| Kaštieľ: | Tatranská 302/105, 053 11 Smižany |
| Právna forma: | Príspevková organizácia |
| Predmet činnosti: | Prevádzka kultúrnych zariadení |
| Dátum zriadenia: | 1.4.2010Uznesenie Obecného zastupiteľstva č.308/20/2009 zo dňa 8.10.2009 |
| Štatutárny zástupca: | Mgr.Ivan Hudák |
| IČO: | 42108071 |
| DIČ: | 2023008306 |
| Kontakty: | 0918 590 123 - riaditeľ053 42 98 939 - kultúrny dom0908 982 722 - referent kultúry053 44 33 666 - kaštieľ |
| Web: | [www.okcsmizany.sk](http://www.okcsmizany.sk) |
| E-mail: | okc.riaditel@smizany.skokc.kultura@smizany.skokc.kultura.smizany@gmail.com |

**B/ STRUČNÁ CHARAKTERISTIKA ORGANIZÁCIE**

Hlavné ciele rozvoja kultúry v obci vychádzajú zo štatútu a zriaďovacej listiny Obecného kultúrneho centra, ktoré sú základnými dokumentmi určujúcimi poslanie a úlohy našej kultúrnej inštitúcie. Obsah činností taktiež v plnej miere podporuje koncepčné smerovanie vedenia obce.

**STRATEGICKÉ CIELE**

1. Vytváranie podmienok pre organizovanie programov, služieb a produktov v oblasti kultúry, vzdelávania, cestovného ruchu, osvetovej činnosti, športu a spoločenského života.
2. Organizovanie a koordinácia kultúrno-spoločenských aktivít iniciované zriaďovateľom.
3. Aktívna komunikácia s odbornou i širšou verejnosťou, priebežne vyhodnocovanie nastavenia kultúrnej politiky, jej plnenie a reakcie na nové podnety.
4. Poznávanie, ochrana a prezentácia hmotného a nehmotného kultúrneho dedičstva, rešpektovanie a nadväzovanie na históriu a tradíciu regiónu.
5. Podporovanie neziskových kultúrnych aktivít a aktivít, s ktorými sú spojené jedinečné umelecké tvorivé prejavy a zachovanie jedinečných kultúrnych hodnôt a tradícií.

**PREDMET ČINNOSTI A HLAVNÉ ÚLOHY OKC**

* zabezpečovanie verejno-prospešnej a kultúrnej činnosti
* zabezpečovanie vzdelávania detí, mládeže a dospelých
* vytváranie podmienok pre združovanie sa do záujmových útvarov
* organizovanie profesionálnych a amatérskych programov
* vyvíjanie aktivít v oblasti spoločenského života
* usporadúvanie slávností, organizovanie a realizácia slávnostných podujatí pri príležitosti štátnych sviatkov, významných kultúrno-historických výročí
* sprostredkúvanie občanom aktuálnych informácií a oznamov
* prostredníctvom Turisticko-informačnej kancelárie poskytovanie návštevníkom obce i jej obyvateľom informačné služby nielen o obci, ale aj o celom regióne
* pomocou vlastných propagačných a informačných materiálov podpora rozvoja cestovného ruchu.

Na zabezpečenie týchto úloh OKC využíva priestory kultúrneho domu a kaštieľa, so všetkým zariadením a technickým vybavením.

**ORGANIZAČNÁ ŠTRUKTÚRA OKC**

|  |
| --- |
| **Obecné kultúrne centrum: kultúrny dom, kaštieľ** |
| Riaditeľ |
| Ekonóm |
| Referent kultúry |
| Referent kultúry |
| Referent kultúry |
| Referent kultúry – materská dovolenka |
| Upratovačka |

**C/ ZÁUJMOVÁ ČINNOSŤ , ZPOZ**

**OBLASŤ NEPROFESIONALNÉHO UMENIA**

Obecné kultúrne centrum zastrešovalo v roku 2019 folklórnu skupinu a ochotnícke divadlo.

Kolektívy záujmovo-umeleckej činnosti patria k úspešným reprezentantom obce. Priestory kultúrneho domu im vytvárajú priaznivé podmienky na prácu a rozvoj a preto sú zárukou zvyšovania a skvalitňovania kultúrneho života v obci.

1. **FOLKLÓRNA SKUPINA SMIŽANČANKA**

Folklórna skupina Smižančanka vznikla v novembri 1970 z iniciatívy malej skupiny žien. V prvých rokoch pôsobila ako ženská spevácka skupina, ale neskôr sa rozrástla a vznikli prvé scénicky spracované programové bloky, s ktorými prišli aj prvé vystúpenia a úspechy. Bohatý repertoár skupiny obsahuje 24 scénicky spracovaných programových blokov, ktoré sa zameriavajú na piesne, tance a zvyky z obce Smižany. Folklórna skupina má za sebou bohatú činnosť, veľký počet vystúpení a ocenení v rámci obce, okresu, kraja a Slovenska, natáčanie v televízii („Zahrajte mi takúto“, „Cesty za folklórom“, „Najkrajšie z východu“, „Kapura“) i nahrávanie v rozhlase. V roku 2003 bolo vydané MG a CD pod názvom „Koňe mam na jarcu“. Smižančanka reprezentuje obec Smižany na folklórnych slávnostiach a festivaloch najčastejšie v rámci spišského regiónu. Každoročne sa zúčastňuje podujatí: Smižianske folklórne slávnosti, Spišské folklórne slávnosti, Podvihorlatské folklórne slávnosti v Porube p. Vihorlatom ale má za sebou aj účinkovanie na folklórnych festivaloch v Heľpe, Liptovskej Tepličke, v Rejdovej a vo Východnej. V júli 2015 sa Smižančanka zúčastnila Medzinárodného folklórneho festivalu Čerpotok 2015 v Rumunsku. Už niekoľko rokov sa umiestňuje v zlatom pásme na regionálnych či krajských kolách súťaží Hudobný folklór dospelých a Nositelia tradícií. V mesiacoch júl-august 2017 skupina úspešne reprezentovala tradičnú ľudovú kultúru Spiša a obec Smižany v Gmina Kamienica – Poľsko a na Kultúrnom lete v Černomorci – Bulharsko. Folklórnu skupinu viedli Mária Kopecká, Peter Svetkovský, Mgr. Marta Pramuková., Mgr. Viktória Svetkovská. Hudobne ju doprevádza na akordeóne Marián Joščák a Martin Lapšanský. Aktívne spolupracuje aj s ľudovými hudbami z okolia. Folklórna skupina pracuje pod Obecným kultúrnym centrom v Smižanoch a jej členovia sa stretávajú v priestoroch Kultúrneho domu. V súčasnosti sa pod vedením Mgr. Marty Pramukovej.

1. **OCHOTNÍCKE DIVADLO RAJ**

Ochotnícke divadlo v Smižanoch RaJ (Radosť a Jednoduchosť) začalo svoju činnosť v roku 2010 po výzve miestneho rozhlasu v súvislosti so snahou obnoviť činnosť ochotníckeho divadla v obci Smižany. Premiéru prvej autorskej hry ,,65“ uviedlo divadlo v decembri 2012. V sezóne 2013/2014 súbor uviedol novú hru ,,SUŠEDZI“, ktorá bola uvedená v spišskom nárečí. S touto hrou sa súbor predstavil aj na XVII. DIVADELNOM TREBIŠOVE, kde sa umiestnil na 3. mieste. A vlastne tam aj vznikol názov súboru RaJ, čo znamená ,,Radostne a jednoducho“. Sezóna 2014/2015 priniesla ďalšiu novú hru a pribudli aj noví členovia. Hra s názvom ,,SESTRY“ sa opäť odohrala v spišskom nárečí a jej premiéra sa konala v decembri 2014. Námet ďalšej novej hry bol prevzatý zo staršieho slovenského filmu ,,Dobrý deň, stará mama!“ Divadelná hra s názvom ,,VITAJ DOMA, STARKÁ“, otvorila sezónu 2015/2016 a premiéru mala v januári 2016. Hrou ,,DEDIČSTVO“, otvorila sezónu 2016/2017 a svoju premiéru mala v januári 2017. V roku 2018 sa predstavili hrou s názvom ,,CHODÍTE SEM ČASTO“ pod taktovkou Dominiky Kenderovej. Založiť ochotnícke divadlo nie je až také zložité. Vytrvať a tvoriť stále nové a nové projekty – je už o niečo ťažšie. Ochota  a samozrejme skvelý kolektív talentovaných ľudí sú tie najdôležitejšie kolieska v stroji zvanom ochotnícke divadlo. Ochota obetovať svoj voľný čas a vložiť doňho svoju energiu, ochota vzdať sa určitých vecí aj za cenu toho, že projekt sa vôbec nemusí vydariť, či ochota nezištne robiť radosť druhým. Takéto je ochotnícke divadlo RaJ zo Smižian pod vedením Milana Repka. Pre rok 2019 pripravili ochotníci v spolupráci s Divadelným svetom zo Spišskej Novej Vsi divadelnú inscenáciu ,,TA CO O ROZUM PRIŠOL?“

1. **ZBOR PRE OBČIANSKE ZÁLEŽITOSTI**

Zbor pre občianske záležitosti obce Smižany venuje osobitnú pozornosť starostlivosti o občanov v ich významných životných momentoch. Jednou z foriem starostlivosti je aj vykonávanie občianskych obradov a slávností. Pojem občianske obrady a slávnosti zahŕňajú okruh významných a zároveň jedinečných momentov v živote človeka od jeho narodenia až po poslednú rozlúčku. Patria tu: spoločné slávnosti pre jubilantov, prijatia významných hostí, oceňovania spoluobčanov a rodákov za výnimočné zásluhy, významné jubileá obce, smútočná rozlúčka so zosnulým a iné. Obecné kultúrne centrum organizuje,  spoluorganizuje a zúčastňuje sa na občianskych obradoch , slávnostiach a iných podujatiach obce tak, aby dôstojne reprezentovalo obec Smižany. Všetky obrady sú pre obyvateľov obce  bezplatné.

V  súvislosti s  prijatím zákona o  ochrane osobných údajov 18/2018 Z. z. a NARIADENIA EURÓPSKEHO PARLAMENTU A  RADY (EÚ) 2016/679, nie je možné zo strany Obecného kultúrneho centra odosielať občanom obce pozvánky na slávnostné prijatie jubilantov. Všetci, ktorí majú záujem musia kontaktovať zamestnanca OKC. Tento spôsob však jubilantom nevyhovuje a preto sa pripravuje zmluva medzi OKC a obcou Smižany o spolupráci, aby boli pozvánky opätovne jubilantom zasielané.

**D/ KULTÚRNE PODUJATIA ZA ROK 2019**

**KALENDÁRIUM KULTÚRNYCH PODUJATÍ OKC ZA ROK 2018**

**JANUÁR**

* LIGA MLÁDEŽE SPIŠA - Šachový turnaj
* ROZPRÁVKOVÝ HRNIEC - Divadelné predstavenie pre deti
* SPOMIENKA PRI PRÍLEŽITOSTI 74. VÝROČIA OSLOBODENIA OBCE a Výročná schôdza ZO SZPB

**FEBRUÁR**

* FAŠIANGOVÉ POSEDENIE DÔCHODCOV - organizované podujatie
* FAŠIANGOVÉ POSEDENIE ZO SZTP „BATÔŽTEK“ - organizované podujatie
* SMIŽIANSKA ZABÍJAČKA A STAROSTOVSKÁ VESELICA - kult. - spoločenské podujatie
* VÝROČNÁ ČLENSKÁ SCHÔDZA STOMIKOV - organizované podujatie
* VÝROČNÁ ČLENSKÁ SCHÔDZA ZO PPZ - organizované podujatie
* KÚZELNÝ KARNEVAL – SRANDA BANDA SHOW - karneval pre deti

**MAREC**

* VÝCHOVNÝ KONCERT - Organizované predstavenie pre ZŠ
* SCHÔDZA PD ČINGOV SMIŽANY – organizované podujatie
* SIMA MARTAUSOVÁ – koncert
* KRÁČALI POD NAMI – hudobno - tanečné predstavenie
* HODNOTIACA ČLENSKÁ SCHÔDZA ZO SZTP - Organizované podujatie
* SPISH TALENT FESTIVAL - Multižánrový festival mládeže
* REGIONÁLNA SÚŤAŽNÁ PREHLIADKA HUDOBNÉHO FOLKLÓRU DETÍ
* DEŇ UČITEĽOV OBCE - slávnostná akadémia pri príležitosti Dňa učiteľov
* VÝROČNÁ SCHÔDZA URBARIÁTU - organizované podujatie

**APRÍL**

* Hip hop – tanečný workshop
* VÝROČNÁ ČLENSKÁ SCHÔDZA ZÁHRADKÁROV
* CIRKUS PINKA – div.predstavenie
* SMIŽIOANSKA KVAPKA KRVI
* O LÁSKE – div.predstavenie
* STAVANIE OBECNÉHO MÁJA

**MÁJ**

* MÁJOVÁ PÄTNÁSTKA – šachový turnaj
* OSLAVY DŇA VÍŤAZSTVA NAD FAŠIZMOM – organizované podujatie
* SVET FANTÁZIE - slávnostná akadémia ZŠ na Komenského ul.
* DEŇ RODINY - zábavné popoludnie pre všetkých
* DEŇ MATIEK - SVET FANTÁZIE - slávnostná akadémia žiakov ZŠ na Komenského ul.
* DEŇ MATIEK - slávnostná akadémia detí MŠ na Ružovej ul.
* HUDOBNÝ FOLKLÓR DOSPELÝCH - regionálna súťažná prehliadka
* DEŇ RODINY - slávnostná akadémia ZŠ Hutnícka
* ABSOLVENTSKÉ VYSTÚPENIE ŽIAKOV 4. ROČNÍKA, PRVEJ ČASTI I. STUPŇA ZÁKLADNÉHO ŠTÚDIA LITERÁRNODRAMATICKÉHO ODBORU A TENEČNÉHO ODBORU ŽIAKOV ZUŠ
* KATARÍNA KOŠČOVÁ A DANIEL ŠPINER - komorný jazzovo-šansónový koncert
* SCHÔDZA STOMIKOV - VIII. výročie založenia Ilco klubu

**JÚN**

* ABSOLVENTSKÉ VYSTÚPENIA A VYRADENIE ABSOLVENTOV ZUŠ D. ŠTRAUCHA - organizované podujatia pre verejnosť
* VÝLET KLUBU DÔCHODCOV - organizované podujatie
* XXVIII. SMIŽIANSKE FOLKLÓRNE SLÁVNOSTI A XIV. JARMOK ĽUDOVÝCH REMESIEL
* GULÁŠ KLUBU DÔCHODCOV – organizované podujatie
* Oceňovanie najúspešnejších žiakov a ich pedagógov za úspech v šk. r. 2018/2019 v súťažiach, olympiádach a v športe
* KONCERT PRIATEĽSTVA SPEVÁCKEHO ZBORU MESTA GRÓJEC (POĽSKO) A SPEVÁCKEHO ZBORU CANTUS VILLA NOVA

**AUGUST**

* PRACOVNÁ PORADA STAROSTOV, RIADITEĽOV ZŠ, ZUŠ, MŠ ZDRUŽENÝCH V SPOLOČNOM ŠKOLSKOM ÚRADE SMIŽANY
* OSLAVY - 75. VÝROČIE SNP – organizované podujatie

**SEPTEMBER**

* SMIŽANSKY KERMEŠ – kult.spoločenské podujatie
* SMIŽIANSKA KVAPKA KRVI - hromadný odber krvi mobilnou jednotkou transfúznej stanice
* BEH ULICAMI OBCE SMIŽANY – 14. ročník
* ŠKOLA TANCA – organizované podujatie

**OKTÓBER**

* TVORIVÁ DIELŇA PRE DETI A SENIOROV - keramika – organizované podujatie
* „SILVER BELL - Výstava výtvarných prác detí a študentov z európskych krajín
* XXII. medzinárodný hudobný festival MUSICA NOBILIS - koncert
* TVORIVÁ DIELŇA PRE PRE DETI A SENIOROV – glazovanie výrobkov zo 6. 10.
* OKTÓBERFEST- organizované podujatie
* OTTO WEITER &ANDREA FISCHER - koncert
* MEDZINÁRODNÝ DEŇ VÝŽIVY - seminár pre vedúce školských jedální OŠR A SŠÚ Smižany a SNV
* PREDNÁŠKA MUDr. MIKULÁŠA ŠTEFANA
* III. VIVA IL CANTO - celoštátna postupová súťaž a prehliadka speváckych zborov
* BLAHOŽELÁME NAŠÍM SENIOROM - program pri príležitosti mesiaca úcty k starším
* CIRKUS PINKA - divadelné predstavenie

**NOVEMBER**

* LOUIS BRAILLE – TEATRO COLORATO - divadelná inscenácia
* KARAOKE SHOW 2019 „Ukáž, čo vieš“ - súťaž v speve populárnej piesne
* MAGICKÁ FILMOVÁ HUDBA - koncert svetoznámych filmových duetov
* KATARÍNSKA ZÁBAVA - spoločenské podujatie FSk Smižančanka
* KATARÍNSKA ZÁBAVA - spoločenské podujatie Klubu dôchodcov Smižančan
* METODICKÝ DEŇ MATERSKÝCH ŠKÔL – organizované podujatie

**DECEMBER**

* PRIVÍTANIE MIKULÁŠA A VIANOČNÉ TRHY – kult.- spol. podujatie
* PREDVIANOČNÉ POSEDENIE STOMIKOV - organizované podujatie
* SNEHOVÁ KRÁĽOVNÁ - hudobno – tanečná divadelná rozprávka ZUŠ Smižany
* SÁM SEBOU – Vianočný akustický koncert
* MAL SOM JEDNO ŠERCO MILÉ - galaprogram FSk Smižančanka

**PRAVIDELNÉ STRETNUTIA:**

1. Folklórna skupina Smižančanka (4x mesačne,pred vystúpeniami častejšie)
2. Ochotnícke divadlo RaJ (4x mesačne pred vystúpeniami častejšie)
3. Joga (8x mesačne)
4. Šach (1x mesačne)
5. Klub dôchodcov (4x mesačne)
6. Fit výzva (2x mesačne)

**SPOLUPRÁCA s miestnymi organizáciami:**

* Živena
* MO Matica slovenská
* Základné a materské školy
* Základná umelecká škola
* Farský úrad
* Klub dôchodcov
* ZO SZŤP
* ILCO klub
* TJ Slovan
* ZO SZPB
* ZO PPZ
* PD Čingov
* Klub záhradkárov
* Združenie vlastníkov lesa Smižany
* Klub chovateľov holubov
* Červený kríž
* Národopisné múzeum.

**KINO**

V roku 2019 sa premietali celkovo 3 predstavenia pre ZŠ v rámci výchovno-vzdelávacieho procesu.

**OBECNÝ ROZHLAS**

Sprostredkovanie aktuálnych informácií konaných v obci, informácie o kultúrno-spoločenských akciách, naliehavých oznamov OcÚ, ochrana a bezpečnosť občanov pred živelnými pohromami, politické dianie v obci a SR, rôzne reklamné vysielanie pre podnikateľov a organizácie, atď. (v počte 284 hlásení)

**WEBOVÁ STRÁNKA OKC SMŽANY –** [**www.okcsmizany.sk**](http://www.okcsmizany.sk)

OKC Smižany od roku 2011 prevádzkuje svoj WEB, kde má široká verejnosť prístup k všetkým aktuálnym informáciám o podujatiach a činnosti OKC. Webová stránka bola z dôvodu modernizácie zmenená v máji 2017 s preklikom na pôvodnú stránku.

**ŠTATISTIKA OKC ZA ROK 2019**

|  |  |  |
| --- | --- | --- |
| **PODUJATIA**  | **POČET** | **ÚČASŤ**  |
| Kultúrny dom | 56 | 10121 |
| Areál TJ Slovan | 2 | 2660 |
| Areál pred KD | 5 | 1960 |
| Pred Radnicou | 1 | 120 |
| Kino | 3  | 415 |
| **SPOLU KD** | **132** | **15276** |
| **Obecný rozhlas** | **288 hlásení** |  |

**Zachovanie kultúrnej pamiatky v obci Smižany**

**Projekt rekonštrukcie kaštieľa**

****



**KAŠTIEĽ 2019**

**E/ REKONŠTRUKCIA KAŠTIEĽA**

Keď v roku 2009 vyšla výzva na predloženie žiadosti o NFP na obnovu kultúrnych pamiatok, obec ihneď na túto výzvu reagovala a v októbri bola podaná žiadosť na Ministerstvo výstavby a RR SR. V rámci žiadosti obec požadovala finančné prostriedky na zreštaurovanie krbu v obradnej miestnosti, vonkajšie terénne a sadové úpravy, interiérové vybavenie spolu s vybavením počítačovou technikou. Okrem toho bolo možné žiadať aj refundáciu nákladov vynaložených na predmetnú stavbu po dátume 1. 1. 2007, čo obec aj využila. Predložená žiadosť bola úspešná. Zmluva s Ministerstvom výstavby a regionálneho rozvoja SR bola podpísaná v júni 2010. Obec vykonala nové verejné obstarávanie na nezrealizované práce. Po odsúhlasení dokumentácie z verejného obstarávania ministerstvom bol vybratý dodávateľ – firma MIGI, s.r.o., Sp. Nová Ves, ktorá v októbri 2010 začala s realizáciou dovtedy nezrealizovaných prác. Slávnostné otvorenie kaštieľa sa uskutočnilo 12. apríla 2011.

Po ukončení finančnej realizácie projektu v r. 2014 získala obec z fondov EU a štátneho rozpočtu do rozpočtu obce 550 617,13 Eur. Sú to finančné prostriedky za práce zrealizované od r. 2007 do ukončenia rekonštrukcie v r. 2011. Touto formou sa podarilo teda obci získať aj značnú časť financií, ktoré investovala na 1.etapu rekonštrukcie kaštieľa a ktoré by sa pri nepodaní žiadosti do rozpočtu obce nedostali.

Projekty EU sa považujú za ukončené až po odsúhlasení poslednej žiadosti o platbu a po prijatí finančných prostriedkov prijímateľom na účet, teda po finančnom ukončení projektu. Obec Smižany, podľa informácií z ministerstva, patrila k jedným z mála obcí, ak nebola jedinou, ktorá žiadala o refundáciu finančných prostriedkov od r. 2007. Obec, ale aj riadiaci orgán, museli náročne administratívne spracovávať a dávať odsúhlasovať vyšším jednotkám postup predkladania a odsúhlasenia podkladových materiálov k predfinancovaniu (faktúry, dodacie listy, preberacie protokoly, zápisnice a pod.). Do tohto obdobia totiž zasiahol prechod meny SK na EUR, faktúry boli vystavené na SK, no podmienky a postupy na žiadosti o platbu boli postavené na menu EUR. Z uvedeného dôvodu hodnotenie a schvaľovanie jednotlivých žiadostí o platbu na refundáciu prostriedkov (vrátane konzultácií s obcou, dopĺňaní a podaní vysvetlení) bolo zdĺhavé. Posledné finančné prostriedky boli riadiacim orgánom ROP obci zaslané v júni 2014.

K tomuto termínu je prijímateľ nenávratného finančného príspevku povinný predkladať následné monitorovacie správy po dobu piatich rokov – teda do r. 2019 – a v súvislosti s tým aj plniť všetky záväzky deklarované v zmluve o poskytnutí o NFP.

Vo vzťahu k projektu rekonštrukcie kaštieľa a k poskytnutému nenávratnému finančnému príspevku obec nevracala poskytovateľovi žiadne finančné prostriedky.

Zrekonštruovaný kaštieľ je ďalšou stavbou, ktorá skrášľuje našu obec. Svojim využitím sú Smižany ešte viac obohatené o reprezentačné priestory a kultúrno-osvetovú činnosť. Svoje miesto tu má aj informačné centrum. Historický ráz objektu umocňujú portréty a krátke životopisy významných osobností Smižian, ktoré svojou prácou zviditeľnili  obec v rámci regiónu a Slovenska. Projekt skončil svoju účinnosť k dňu 1.6.2019.

**PREDMET ČINNOSTI A HLAVNÉ ÚLOHY**

* realizácia kultúrno-spoločenskej činnosti
* rozvoj záujmovo umeleckej činnosti
* mimoškolská výchova a vzdelávanie
* činnosti súvisiace s kultúrno-spoločenským životom v obci
* propagačné činnosti

**REALIZOVANÉ AKTIVITY:**

* Výstavy umeleckých diel
* Vernisáže výstav
* Besedy
* Súťaže ( hudobné, literárne, umelecké)
* Prednášky
* Rozprávkové leto v kaštieli
* Oslavy životných jubileí
* Koncerty ZUŠ
* Výročné schôdze, posedenia, pracovné stretnutia
* Metodické dni
* Oceňovanie učiteľov
* Vyhodnotenia súťaží

Množstvo kultúrnych a edukačných podujatí zlepšilo kultúrnu pôsobnosť v obci. Značnú účasť zaznamenala štatistika Kaštieľa v Smižanoch v podobe výstavnej činnosti. V roku 2019 bolo inštalovaných celkom 7 výstav, súčasťou ktorých boli realizované edukačné aktivity spojené s moderovanou prehliadkou kaštieľa a konkrétnej výstavy.

**VÝSTAVY**

1. „100“ 1919 – 2019 - výstava obrazov pri príležitosti storočnice narodenia Vincenta Hložníka
2. VILLA NOVA ART - regionálne kolo postupovej súťaže
3. VÝTVARNÉ SPEKTRUM - súťažné výtvarné diela neprofesionálnych autorov
4. HĽADANIE VO FARBÁCH IV - autorská výstava Kataríny Butvinovej - liaty akryl, enkaustika
5. TAJOMNÉ SAVANY AFRICKÉ – výstava fotografií autora Jozefa Česlu
6. SALÓN JUBILANTOV UMELECKEJ BESEDY SLOVENSKEJ 2019 Výstava jubilujúcich výtvarníkov
7. Natália Studenková – výstava obrazov „Farba svetiel a vody“.
8. JOZEF SRNA A PETER SMIK „ART EXHIBITION“
spolu – autorská výstava, Kaštieľ Smižany

**NÁVŠTEVY KAŠTIEĽA**

Členovia inštitúcií obce Smižany, ZUŠ, materské, základné a stredné školy, turisti zo Slovenska a zo zahraničia, občania obce Smižany a okolia. Návštevy boli skupinové i individuálne.

**OSLAVY ŽIVOTNÝCH JUBILEÍ**

Stretnutia občanov obce, ktorí oslávili svoje okrúhle životné jubileá – celkom štyri krát.

Program zabezpečila ZŠ Povýšenia sv. Kríža v Smižanoch.

**VERNISÁŽE**

K jednotlivým výstavám boli usporiadané vernisáže, ktorých súčasťou bolo predstavenie výstavy, zápis do pamätnej knihy, krátky kultúrny program a malé pohostenie.

**PRACOVNÉ STRETNUTIA, SCHÔDZE A METODICKÉ DNI**

* METODICKÝ DEŇ VEDÚCICH METODICKÝCH ZDRUŽENÍ
* VÝROČNÁ ČLENSKÁ SCHÔDZA MO ŽIVENA
* SNEM ČK A ZDRAVÝCH ŠKÔL
* METODICKÝ DEŇ PRE UČITEĽOV ZŠ
* LEGISLATÍVNE ZMENY V OBLASTI ŠKOLSKÉHO STRAVOVANIA
* PODUJATIE ORGANIZOVANÉ PRE VEDÚCE ŠKOLSKÝCH JEDÁLNÍ ŠKOLSKÝCH ÚRADOV SMIŽANY A SP.N.VES.

**INÉ PODUJATIA**

* DEŇ UČITEĽOV - slávnostné oceňovanie pedagógov ZSŠÚ Smižany
* VYHODNOTENIE SÚŤAŽE O NAJKRAJŠIU ZELEŇ 2019
* SLÁVNOSTNÉ OCEŇOVANIE BEZPRÍSPEVKOVÝCH DARCOV KRVI
* ELA V DIVADLE ŽIVOT - krst knihy spojený s finančnou zbierkou, autogramiáda, dražba knihy, výstava bábok a obrazov

**KONCERTY**

* KULTÚROU ZA KULTÚRNOSŤ II. – komorný koncert (violončelo a klavír) v podaní študentov pražského konzervatória
* FREETIMERS – koncert
* MARTIN POLLÁK A JEHO BAND(A) – koncert autorskej tvorby
* ZUZANA KLINGOVÁ S KAPELOU – koncert autorskej tvorby
* ABSOLVENTSKÝ KONCERT, VYSTÚPENIE A VERNISÁŽ ŽIAKOV 4. ročníka prvej časti I. stupňa základného vzdelania žiakov ZUŠ Smižany

**SÚŤAŽE**

* OBVODNÉ KOLO V SÚŤAŽI HVIEZDOSLAVOV KUBÍN – ZŠ Komeského Smižany
* OBVODNÉ KOLO V SÚŤAŽI HVIEZDOSLAVOV KUBÍN – ZŠ Povýšenia sv.Kríža Smižany
* SMIŽIANSKA GITARA - školská súťaž v hre na gitare organizovaná ZUŠ Dezidera Štraucha

**DIVADELNÉ PREDSTAVENIA PRE DETI**

* NEBOJ SA
* MARTINKO KLINGÁČ

**ŠTATISTIKA KAŠTIEĽ ZA ROK 2019**

|  |  |  |
| --- | --- | --- |
| **Podujatia Kaštieľ:**  | **Počet:** | **Účasť:**  |
| Kaštieľ | 31 | 3 150 |
| **Návštevy Kaštieľ** |  |  |
| Skupinové | 42 |  850 |
| Individuálne |  |  80 |
| **SPOLU** |  | **4 080** |

**F/ INFORMAČNÉ CENTRUM**

**Informačné centrum**je celoročnou prevádzkou a plní úlohy:

1. **vo vzťahu k návštevníkom a obyvateľom obce:**
* poskytovanie bezplatných informácií
* zabezpečovanie sprievodcovskej služby a vypracovávanie itinerárov
* distribúcia produktov CR
* zber a tvorba databáz, aktualizácia webových stránok, tvorba kalendárov podujatí (mesačné, ročné, tradičné podujatia)
* predpredaj vstupeniek na kultúrne podujatia
* doplnkové služby (suveníry a spomienkové predmety, turistická literatúra, mapy, pohľadnice a iné)
1. **vo vzťahu k rozvoju cestovného ruchu:**
* propagácia obce (vlastné propagačné a informačné materiály, účasť na veľtrhoch)
* organizácia podujatí vyvolávajúcich cestovný ruch (jarmoky, propagačné dni, prehliadky)
* manažment cestovného ruchu (prieskumy, ankety, štatistika, analýzy, spolupráca pri tvorbe koncepcií, organizovanie účastí na veľtrhoch CR, správy)

 **Správa informačného centra**

Informačné centrum v Smižanoch je primárne určené na bezplatné poskytovanie informácií o obci Smižany a regióne, o kultúrnych spoločenských a športových podujatiach, tvorbu ponuky cestovného ruchu, distribúciu propagačných materiálov, prezentáciu formou internetových stránok a na zabezpečovanie propagácie obce. Ponúka bezplatné využívanie internetu na počítači v budove IC, vytváranie turistických trás podľa požiadaviek a potrieb návštevníkov a bezplatný prenájom výstavných a reprezentačných miestností kaštieľa. Aktualizuje a poskytuje informácie o obci Smižany a o regióne Spiš v následných informačných kruhoch: kultúrno – historický a folklórny potenciál, prírodný potenciál, chránené územia a zaujímavosti, ubytovacie a stravovacie zariadenia, kultúrno – spoločenské zariadenia, kultúrne a športové podujatia, možnosti športovo – rekreačných činností, dopravné spojenia, kontaktné adresy inštitúcií. Spolupracuje a pravidelne informuje vybrané subjekty pôsobiace v oblasti cestovného ruchu o pripravovaných kultúrnych podujatiach a turistických produktoch. Informácie z databanky poskytuje osobne, telefonicky, písomnou formou a elektronicky, prostredníctvom web stránok, informačných portálov a sociálnych sietí. Informovanosť sa zvyšuje propagáciou na webových portáloch a sieťou TIC SNV.

Naša súčasná spoločnosť je charakteristická konzumným spôsobom života a nepriaznivou ekonomickou situáciou. To má za následok pokles záujmu o kultúru. Aby nedošlo k úpadku kultúrneho a spoločenského života obce, je potrebné spoločnými silami pri využití všetkých dostupných prostriedkov a za spoluúčasti organizácií pôsobiacich v obci Smižany udržiavať a pestovať kultúrne povedomie všetkých obyvateľov od najmenších až po tých najstarších, aby ich voľný čas bol využitý kvalitne a zmysluplne. Informačné centrum skončilo svoju účinnosť k dňu 1.6.2019.

###### G/ HOSPODÁRENIE PRÍSPEVKOVEJ ORGANIZÁCIE

######

##  b) Údaje o nákladoch a výnosoch príspevkovej organizácie – Obecné kultúrne centrum

|  |  |  |  |
| --- | --- | --- | --- |
| **číslo účtu** | **Názov účtu** | **rok 2019** | **rok 2018** |
| 501 | Spotreba materiálu | 11 576,22 | 7 561,44 |
| 502 | Spotreba energie | 19 070,99 | 19 469,40 |
| 511 | Opravy a udržiavanie | 3 977,14 | 8 820,00 |
| 512 | Cestovné | 688,97 | 307,46 |
| 513 | Reprezentačné | 1 200,00 | 849,67 |
| 518 | Ostatné služby | 52 261,04 | 57 878,22 |
| 521 | Mzdové náklady | 67 394,93 | 69 024,28 |
| 524 | Zákonné soc. poistenie | 22 532,42 | 23 640,81 |
| 525 | Ostatné sociálne poistenie | 518,87 | 706,12 |
| 527 | Zákonné soc. náklady | 3 559,38 | 4 217,85 |
| 538 | Ostatné dane a popl. | 104,72 | 71,06 |
| 544 | Zmluvné pokuty | 0,00 | 0,00 |
| 546 | Odpis pohľadávky | 0,00 | 0,00 |
| 551 | Odpisy dlhodobého majetku | 53 383,00 | 58 315,00 |
| 553 | Tvorba ostatných rezerv | 0,00 | 0,00 |
| 568 | Bankové poplatky | 258,88 | 251,36 |
| 568 | Poistné majetku | 1 381,20 | 1 381,20 |
| 591 | Daň z príjmu | 0 | 0,00 |
|  | **Spolu náklady** | **237 907,76** | **252 493,87** |
| 602 | Tržby z predaja služieb | 8 916,76 | 6 179,76 |
| 648 | Ostatné prevádzkové výnosy | 21 971,96 | 36 615,54 |
| 653 | Zúčt. ostatných rezerv | 0,00 | 0,00 |
| 662 | Bankové úroky | 0,00 | 0,00 |
| 668 | Ostatné výnosy | 0,00 | 0,00 |
| 691 | Zúčt. bežného transferu | 144 000,00 | 137 000,00 |
| 692 | Zúčt. kapitál. transferu | 53 383,00 | 58 315,00 |
| 693 | Výnosy z transferov ŠR | 13 085,68 | 11 054,67 |
|  | **Spolu výnosy** | **241 357,40** | **249 164,97** |
| **Výsledok  hospodárenia** | **3 449,64** | **-3 328,90** |

######

Rezervný fond príspevkovej organizácie sa podľa §25 zákona o rozpočtových pravidlách verejnej správy tvorí z výsledku hospodárenia. Vzhľadom na to, že OKC za predchádzajúce obdobia dosiahlo stratu spolu vo výške 6 568,86 Eur, zisk z roku 2019 vo výške 3 449,64 € sa použil na krytie strát z minulých rokov.

1. Finančné usporiadanie voči zriadeným právnickým osobám - príspevkovým organizáciám

Obecné kultúrne centrum, príspevková organizácia obce Smižany v roku 2019 v súlade so zriaďovacou listinou organizácie vykonávala činnosti, ktoré sú jej hlavným predmetom a sú vymedzené v zriaďovacej listine. Hlavnou činnosťou organizácie je zabezpečenie kultúrnych, spoločenských, oddychových a vzdelávacích aktivít v obci so zreteľom na rozvoj a posilnenie kultúrneho a spoločenského života obyvateľov obce.

Činnosť je vykonávaná hlavne v objektoch, ktoré sú v správe Obecného kultúrneho centra, a to Kultúrneho domu na ulici Tatranskej 80 v Smižanoch a Kaštieľa na ulici Tatranskej 105 v Smižanoch.

Na svoju činnosť na rok 2019 dostalo Obecné kultúrne centrum príspevok 144 000,00 € z rozpočtu obce. Plánované tržby Obecného kultúrneho centra boli vo výške 20 000€ a skutočné 19 272,50 €. Tieto príjmy boli naplnené na **96,36 %.**

Činnosť organizácie zabezpečujú kmeňoví zamestnanci a zamestnanci na dohody o pracovnej činnosti alebo vykonaní práce, čo je zahrnuté v položke mzdy, odvody, dohody.

Náklady na prevádzku Kultúrneho domu a Kaštieľa tvoria: elektrina, plyn, voda, telefónne a poštové služby, poistenie objektov, revízie a pod. V položke služby – vystúpenia, sú zahrnuté honoráre vystupujúcich umelcov a umeleckých telies. Položka ostatné služby je súhrnom platieb za poskytnutie rôznych odborných služieb, prepravné služby, rôzne technické služby a pod. V položke spotrebovaný materiál je zahrnutý nákup kancelárskych potrieb a materiálu, hygienických a čistiacich prostriedkov, materiálov a prístrojov určených na opravy a údržbu zvereného majetku. Všetky tieto údaje výdajov a príjmov OKC za rok 2019 sú spracované v tabuľke.

|  |  |  |
| --- | --- | --- |
| **Príjmy r. 2019** | **Plánované** | **Skutočnosť** |
| Prenájom KD | 9 000,00 | 8 670,22 |
| Hlásenie v obec. rozhlase | 1 000,00  | 1 179,71 |
| Prenájom stolov a lavíc | 0,00  | 30,00 |
| Vstupné | 20 000,00  | 19 272,50 |
| Ostatné (služby, refundácie, úroky) | 0,00  | 320,25 |
| Cvičenie v KD | 3 000,00 | 1 239,00 |
| Ostatné príjmy – prevod z min. roka | 200,00 | 177,30 |
| Dotácia z Úradu práce | 0,00 | 0,00 |
| Dotácia zo ŠR | 13 086,00 | 13 085,68 |
| Transfer z rozpočtu obce | 144 000,00  | 144 000,00 |
|  **Spolu** | **190 286,00**  | **187 974,66** |
|  |  |  |
|  |  |  |
| **Výdavky r. 2019** | **Plánované** | **Skutočnosť** |
| Mzdy | 61 345,97 | 61 345,97 |
| Odvody SP + ZP + DDS + SF | 23 658,38 | 23 658,38 |
| Dohody | 6 922,15 | 6 922,15  |
| Stravné | 2 732,84 | 2 732,84 |
| Energie + voda | **20 481,65**  | **20 481,65** |
| z toho:      Elektrina Kaštieľ |  1 008,00 | 1 008,00 |
|                  Elektrina KD |   5 716,54 | 5 716,54  |
|                  Plyn Kaštieľ |   3 903,28 | 3 903,28 |
|                  Plyn KD |  7 323,04  | 7 323,04 |
|                  Voda Kaštieľ |   946,91 | 946,91 |
|                  Voda KD |  1 583,88 | 1 583,88 |
| Telefón. služby + poštovné | 1 381,79 | 1 381,79 |
| Poistenie majetku | 1 381,20  | 1 381,20 |
| Revízie (opravy, údržba budov a zariad.) | 7 206,61  | 7 206,61 |
| Poplatky a dane | 230,68 | 230,68 |
| Propagácia a reklama | 1 200,00 | 1 200,00 |
| Služby | 47 885,05 | 47 885,05 |
| z toho:    Služby - vystúpenia |  46 287,24 | 46 287,24 |
|                Ostatné služby | 1 597,81 | 1 597,81 |
| Spotrebovaný materiál a ost. náklady | 11 662,59 | 11 662,59 |
| **Spolu** | **186 088,91** | **186 088,91** |

Upravený prebytok rozpočtu OKC za rok 2019 vo výške **1 885,75 €** podľa § 26 odst. 4 použije príspevková organizácia na úhradu výdavkov z nákladov predchádzajúce roka z bežného účtu nasledujúceho roka, najneskôr do konca februára.

V mesiaci január 2020 sme uhradili záväzky, z ktorých náklady boli zaúčtované do 31.12.2019.